Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Kolme Israelin sotilasta loukkaantui Länsirannalla, -
kun palestiinalainen motoristi ajoi tahallaan heitä päin.
Räjähdys Gazassa tappoi neljä palestiinalaista ja haavoitti 30:tä -
Rafahin kaupungissa Egyptin rajalla.
Egypti piti näytöksen kansainvälisille tukijoille, -
kun se avasi käyttöön suuren laajennoksen Suezin kanavaan.
Kolmen Israelin sotilaan yli ajettiin eilen -
Länsirannalla Shilon juutalaisasutuksen lähellä.
Palestiinalainen motoristi ammuttiin, kun hän yritti nousta ajoneuvoltaan.
Kaksi sotilaista on kriittisessä tilassa, -
ja motoristin ampuneen sotilaan tila on lievä.
Terrori-isku lähellä Shiloa vaati kaksi uhria.
Molemmilla on useita vammoja. He ovat vakavasti loukkaantuneet.
Sotilaat oli asemoitu alueelle, sillä Israel on pyrkinyt -
ehkäisemään väkivallan lisääntymistä Länsirannan Duman iskusta alkaen.
Duman iskussa 1,5-vuotias palestiinalaislapsi paloi elävältä.
Turvallisuusviranomaiset uskovat syyllisiksi äärikansallisia juutalaisia.
Rauhanneuvottelut jäivät kesken huhtikuussa 2014.
Siitä asti väkivaltaisuus on kiehunut Länsirannalla ja Itä-Jerusalemissa.
Israel vaati YK:n pääsihteeriä, Ban Ki-moonia, tuomitsemaan -
Shilon iskun ja palestiinalais- johtajien terrorisminlietsonnan.
Israelin YK-lähettiläs Ron Prosor sanoi, -
että jo kolme kertaa tällä viikolla hän on vaatinut pääsihteeriä -
tuomitsemaan terrori-iskut israelilaisia vastaan.
Banin hiljaisuus on hänestä erityisen raastavaa, -
sillä muihin kohdistuvan terrorismin Ban tuomitsee ankarasti ja nopeasti.
Räjähdys Gazassa tappoi neljä palestiinalaista ja haavoitti 30:tä -
Rafahin kaupungissa Egyptin rajalla.
Gazaa hallitseva islamistinen Hamas syytti Israelin ohjusta, -
joka ei ollut räjähtänyt viime vuoden sodassa.
Räjähdys tuhosi ylemmän Hamas- jäsenen, Ayman Abu Nqeiran talon.
Nqeira sai vammoja. Hänen poikansa ja kolme sukulaistaan kuolivat.
Islamistit ampuivat kolme rakettia kohti Etelä-Israelia viime yönä, -
mutta raketit räjähtivät Gazan lähistöllä.
Loukkaantumisia tai vahinkoja ei ole tullut tietoon, -
eikä mikään ryhmä ole ottanut vastuuta asiasta.
Iran on kiistänyt yhdysvaltalaisen ajatushautomon syytteet, -
että Iran olisi siivonnut Parchinin sotilastukikohtaa, -
missä jotkin maat epäilevät tehdyn mahdollisia ydinaseohjelman kokeita.
Tieteen ja kansainvälisen turvallisuuden laitos -
näytti satelliittikuvista, miten autoja ja kontteja viettiin pois Parchinista.
Iran väittää sen johtuneen alueen tietöistä.
Ajatushautomon mukaan kuvat otettiin sen jälkeen, -
kun Iran allekirjoitti ydinohjelma- sopimuksen P5+1-maiden kanssa.
Toiminta voi vaikeuttaa kansainvälisen atomienergiajärjestön, IAEA:n, työtä -
arvioida, onko Iranin ydinohjelmaan kuulunut sotilaallinen ulottuvuus.
Työssä tarvitaan pääsy Parchiniin.
USA:n ulkoministeriön tiedottaja Toner sanoi, ettei hän voi vahvistaa -
ryhmän havaintoja, mutta mikä tahansa siivoaminen aiheuttaa huolta.
Menneitä ydintoimia ei voi peitellä helposti.
Jäljet kestävät kymmeniä vuosia, ellei pidempään.
Kuten ulkoministeri sanoi, sitä ei voi noin vain huuhdella pois. Jälkiä jää.
Olemme varmoja, että kykenemme selvittämään asian, -
jos siellä on todisteita menneistä toimista.
Kansainvälinen yhteisö on tehnyt selväksi huolensa Iranin toimista, -
myös pyrkimyksistä siivota epäilyksen alaisia kohteita.
En vahvista epäilyä, mutta siivous- toimenpiteet aiheuttavat aina huolta, -
etenkin paikassa, johon IAEA on jo pyytänyt pääsyä.
Luotamme silti tietoihimme siitä, mitä Parchinissa on oikeasti tapahtunut.
Valkoisen talon tiedottaja Josh Earnest vähätteli Iranin pyrkimyksiä, -
vaikka sanoikin, ettei hän voi puhua yksityiskohtaisista tiedusteluasioista.
Syyrian ulkoministeri al-Moualem vieraili ensi kertaa neljään vuoteen -
Persianlahden maissa. Hän tapasi Omanin ulkoministerin Masqatissa.
He keskustelivat keinoista päättää Syyrian konflikti.
Viimeksi hän kävi alueella -
ennen kuin Syyria ajautui sisällissotaan vuonna 2011.
Syyrian konfliktia pyritään nyt pysäyttämään tehostetusti.
Oman pitää itseään sovittelijana tulenaralla alueella, -
ja sillä on taustalla hyvät suhteet Iraniin, joka on Syyrian liittolainen.
Moualem ja Omanin ulkoministeri bin Alawi sopivat, -
että ratkaisun pitäisi tukea syyrialaisten pyrkimystä -
taistella terrorismia vastaan ja vahvistaa Syyrian vakaus, -
suvereniteetti ja alueellinen koskemattomuus.
USA:n ulkoministeri Kerry kiertää Lähi-idässä keräämässä tukea -
Iranin ydinohjelmasopimukselle. Kerry pääsi sopuun -
Venäjän ulkoministerin kanssa YK:n päätöslauselmaluonnoksesta, -
jolla tunnistetaan kemiallisten iskujen tekijät Syyriassa.
Puhuimme myös YK:n päätöslauselmasta.
Uskon, että saavutimme sopimuksen, -
joka pyrkii saamaan pian aikaan äänestyksen päätöslauselmasta.
Se loisi vastuullisuusprosessin, joka on puuttunut.
YK:n turvallisuusneuvosto äänestänee tänään -
USA:n ehdotuksesta pyytää YK:n pääsihteeri Ban Ki-moonia -
ja kemiallisten aseiden kieltojärjestöä kokoamaan tutkijatiimin -
selvittämään Syyrian myrkkyiskujen syylliset.
Syyllisten selvittäminen avaisi tien turvallisuusneuvoston jatkotoimille.
Neuvosto on jo uhannut iskuntekijöitä pakotteilla ja muilla seurauksilla.
Venäjä, jolla on veto-oikeus turvallisuusneuvostossa, -
on Syyrian liittolainen. Se on suojellut presidentti Assadin hallitusta -
YK:n toimilta sisällissodan ajan.
USA ja Venäjä ovat keskustelleet päätöslauselmasta jo kuukausia.
Egypti piti näytöksen kansainvälisille tukijoille, -
kun se avasi käyttöön suuren laajennoksen Suezin kanavaan.
Presidentti al-Sisi toivoo, -
että laajennos saa aikaan taloudellisen käänteen Egyptissä.
Abdel Fattah al-Sisi, Egyptin presidentti, myöntää luvan -
uuden Suezin kanavan toiminnalle.
Eläköön Egypti ja kaikki ihmiset!
Ranskan, Venäjän, arabi- ja Afrikan maiden johtajat osallistuivat juhlaan.
Projekti maksoi 8 miljardia dollaria.
Se saatiin valmiiksi vuodessa kolmen sijaan Sisin määräyksestä.
Taloustieteilijät ja laivausanalyytikot epäilevät kuitenkin, -
riittääkö idän ja lännen kaupassa liikennettä täyttämään tulotavoitteet.
Kanaalin laajennos on presidentti Sisin suuren agendan kohokohta.
Hän pyrkii jäämään historiaan miehenä, -
joka toi Egyptiin vakauden ja vaurauden syrjäytettyään vallasta -
muslimiveljeskuntaan kuuluneen presidentti Mursin vuonna 2013.
Tässä olivat uutiset Jerusalemista.
Olen Jonathan Hessen. Shabat shalom! Nähdään maanantaina.
Suomennos: Maija Tuukkanen